《江总宅》
宋代·马之纯

青溪第宅鬭鲜妍，最是江家宅可怜。
路上行人争指处，桥边遗迹尚依然。
南冠辞住长安日，北客归来建邺年。
惜此屋庐还似旧，不知曾读黍离篇。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。